CELEX: C2006/190/03
Language: fi
Date: 2006-08-12 00:00:00
Title: Asia C-255/04: Yhteisöjen tuomioistuimen tuomio (ensimmäinen jaosto) 15.6.2006 — Euroopan yhteisöjen komissio v. Ranskan tasavalta (Tutkittavaksi ottaminen — Ristiriita kannekirjelmän perustelujen ja vaatimusten välillä — Sääntö, jonka mukaan tuomioistuin ei saa lausua asiasta ultra petita — EY 49 artikla — Kansallinen lainsäädäntö, jolla toimiluvan myöntämisedellytykseksi asetetaan markkinoiden tarve — Kansallinen lainsäädäntö, jolla on otettu käyttöön työntekijäolettama — Todistustaakan kääntyminen — Kyse ei ole asiassa Peterbroeck tarkoitetusta menettelysäännöstä — Sosiaaliturva — Sovellettavan lainsäädännön yhteensovittaminen asetuksella (ETY) N:o 1408/71 — Etuoikeus — Pimeän työn torjuminen)

12.8.2006   
            
            
               FI
            
            
               Euroopan unionin virallinen lehti
            
            
               C 190/2
            
         Yhteisöjen tuomioistuimen tuomio (ensimmäinen jaosto) 15.6.2006 — Euroopan yhteisöjen komissio v. Ranskan tasavalta
   (Asia C-255/04) (1)
   
   (Tutkittavaksi ottaminen - Ristiriita kannekirjelmän perustelujen ja vaatimusten välillä - Sääntö, jonka mukaan tuomioistuin ei saa lausua asiasta ultra petita - EY 49 artikla - Kansallinen lainsäädäntö, jolla toimiluvan myöntämisedellytykseksi asetetaan markkinoiden tarve - Kansallinen lainsäädäntö, jolla on otettu käyttöön työntekijäolettama - Todistustaakan kääntyminen - Kyse ei ole asiassa Peterbroeck tarkoitetusta menettelysäännöstä - Sosiaaliturva - Sovellettavan lainsäädännön yhteensovittaminen asetuksella (ETY) N:o 1408/71 - Etuoikeus - Pimeän työn torjuminen)
   (2006/C 190/03)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja A.-M. Rouchaud-Joët)
   
      Vastaaja: Ranskan tasavalta (asiamiehet: G. de Bergues ja A. Hare)
   Oikeudenkäynnin kohde
   Jäsenyysvelvoitteiden noudattamatta jättäminen — EY 43 ja 49 artikla — Sellaisille toiseen jäsenvaltioon sijoittautuneille taiteilijoille, joilla ei ole siinä valtiossa, josta he ovat peräisin, vastaavin edellytyksin myönnettyä toimilupaa, toimiluvan myöntämistä koskeva Ranskan järjestelmä — Olettama siitä, että henkilöt ovat työntekijöitä, sovellettuna taiteilijoihin, jotka katsotaan siinä jäsenvaltiossa, josta he ovat peräisin ja jossa he tavallisesti tarjoavat vastaavia palveluita, tähän jäsenvaltioon sijoittautuneiksi palvelujen tarjoajiksi
   Tuomiolauselma
   
               1)
            
            
               Ranskan tasavalta ei ole noudattanut EY 43 ja EY 49 artiklan mukaisia velvoitteitaan,
               
                           —
                        
                        
                           koska se on asettanut taiteilijoiden toiseen jäsenvaltioon sijoittautuneiden välittäjien toimiluvan myöntämisedellytykseksi taiteilijoiden välitystarpeen
                        
                     
                           —
                        
                        
                           koska se on soveltanut työntekijäolettamaa taiteilijoihin, jotka katsotaan alkuperäjäsenvaltiossaan, jossa he tavallisesti tarjoavat vastaavia palveluita, tähän jäsenvaltioon sijoittautuneiksi palvelujen tarjoajiksi.
                        
                     
         
               2)
            
            
               Muilta osin kanne hylätään.
            
         
               3)
            
            
               Euroopan yhteisöjen komissio ja Ranskan tasavalta vastaavat molemmat omista oikeudenkäyntikuluistaan.
            
         
      (1)  EUVL C 217, 28.8.2004.